
	[bookmark: nev]MUNKÁCSI ISTVÁN
Gépészmérnök
BSc, 11. félév
Nyíregyházi Főiskola
Műszaki és Mezőgazdasági Kar
	






Témavezetők:
	Dr. Szigeti Ferenc
főiskolai tanár, NYF MMK

	Dr. Berta Miklós
magántanár, NYF MMK




Tányéros szűrő gyártástervezése

 A "tányéros szűrő" gyártástechnológiájának megtervezése volt a feladatom. Az alkatrész egy olyan sík tárcsa, amely Ø1080 mm átmérőjű és 40 mm vastag, egy szűrő berendezés egyik alkatrésze. A TDK-dolgozatban meghatároztam az előgyártámány méretét és típusát, majd a technológiai folyamat elvi vázlatának segítségével megalkottam a műveleti sorrendet, ezt követően részletesen megterveztem a műveleteket és műveleti elemeket. A feladat megoldása során javaslatot tettem két készülék tervezésére.

 Az egyik készülék a hosszesztergálás végrehajtásához szükséges. Az alkatrész méreteit figyelembe véve a készülék nélkül nem lehet biztonságos befogást megvalósítani a külső palást megmunkálása során. Ezért olyan befogó készüléket terveztem, amely segíti a munkadarab befogását és helyzetének meghatározását. Ez a készülék lényegében egy menetes csap, amely később beépül a fúrókészülékbe. A második készülék a fúrási műveletet könnyíti meg. A fúrókészülékkel a munkadarab helyzet-meghatározását és a fúrószerszám megvezetését valósíthatjuk meg. Maga a készülék egy egyetemes osztókészülékből, EÖK (egyetemes elemekből összeállítható készülék) elemekből és néhány egyedi (fúrólap, befogócsap) alkatrészből épül fel. A készülékek egymásba épülnek, így a befogó készülék összeállítása után nem kell a többi művelethez szétszedni a készüléket, ugyanis a marási és a fúrási műveletnél is ezt a befogást alkalmaztam. Ezzel elkerülhetőek a ki- és befogásból, valamint a tájolásból származó hibák. A készülékeket VEM módszerrel (végeselem-módszer) is megvizsgáltam. A befogó készüléknél magát a befogást és a szorítóerőt vizsgáltam. Ezen kívül a fúrókészüléknél a munkadarab rugalmasságából származó lehajlást is ellenőriztem, amely ronthatja a megmunkált furatok pontosságát.

 A készülékek vizsgálataiból arra a végkövetkeztetésre jutottam, hogy segítségükkel megfelelő pontosságú alkatrészek készíthetőek el. A megtervezett készülékekkel így gyártási időt és költséget lehet csökkenteni.



